...möödus minu järjekordne nädalavahetus!  Laupäeval käis külas mul sõbranna(see kellega oleme tulest ja veest läbi  käinud) . Manustades ohtralt suitsulatikat ja angerjat: (mul on ikka osav mees ausõna) ja loputades seda alla veini ja siidriga, lükkasime elutoa mööbli nurka, panime peale DM kontserdi lindistuse ja nautlesime täiel rinnal. Väga fun oli! Kõrvalvaatajale võis väheke koomiline tunduda, kuidas me teleka ees rokkisime. Ja küsimusele, mis te teete, vastasime et me oleme praegu kontserdil, endal õndsad näod peas! Kontserdi peamine võlu oli see, et kui see läbi sai, siis me saime selle tagasi kerida, alles jäänud raha  eest manustasime verandal siidrit ja läksime teisele ringile :)  ***  Lisaks selle, et mu mees oskab hüpersuper hästi kala suitsetada, pani ta mulle reede õhtul paika uue elektripliidi. Ja nüüd on mul uus, keraamiline, klaasuksega, taimeriga elektripliit. Lisaks sellele, et ta küpsetab on tal ka grill ja sulatus. Laupäeval tegin küüslaugu leibasid, grilli reziimil. Ei rasva ei kolesterooli. Väga tervislik. Käisin ja silitasin teist muudkui, endal imelik irve näos :)  Nii vähe õnneks vaja :)!